# Abidžanas

### Straipsnis iš Vikipedijos, laisvosios enciklopedijos.

Abidžanas
Valstybė: | Dramblio Kaulo Krantas
Apskritis: | Abidžano apskritis
apkrities gubernatorius: | Pierre Djédji Amondji
Gyventojų (2001): | 2 900 000
Plotas: | 179 km²
Gyventojų tankumas: | 1,728/km² (2003)

Abidžanas (pranc. Abidjan) – miestas pietryčių Dramblio Kaulo Krante prie Gvinėjos įlankos; buvusi sostinė. Tai didžiausias miestas ir uostas šalyje. 3,68 mln. gyventojų (2005). Pastatytas ant keleto pusiasalių ir salų, sujungtų tiltais Ebrijė (Ébrié) lagūnoje. Šiuolaikiškas uostas atidarytas 1950 metais, kai buvo perkastas Vridi kanalas, jungiantis užutėkyje esančią gana gilią lagūną su Gvinėjos įlanka ir Atlanto vandenynu. Eksportuojama kakava, kava, bananai, ananasai, mediena, palmių ir žuvų produktai. Nuo 1960 m. plačiai išvystyta gamybos pramonė – tekstilės, metalo, aprangos, maisto produktų, plastmasės, gumos, naftos; automobilių ir radijo surinkimas. Vis platėja turizmo sektorius. Iš Abidžano po visą šalį išeina dideli keliai, jame baigiasi Abidžano-Nigerio geležinkelis, išsišakojantis ir į Burkina Fasą.

Miestas yra gana patrauklus, su modernia atmosfera, daug parkų ir plačių bulvarų. Kokodi (Cocody) rajone yra gyvenamieji kvartalai, Trešvilyje (Treichville; Mažojo Basamo saloje, Petit-Bassam) yra didžiulis turgus. Abidžane yra 1958 m. įkurtas Dramblio Kaulo Kranto valstybinis universitetas, keletas technikos koledžų, bibliotekų. Nacionaliniame muziejuje yra daug šalies meno kūrinių. Į šiaurę nuo miesto yra miškingas Banko (Banco) nacionalinis parkas.

## [taisyti] Istorija

Abidžaną XIX a. įkūrė prancūzų kolonizatoriai. 1904 m. pabaigus tiesti geležinkelį, tai buvo mažas kaimas be jokių uosto įrengimų. 1934 m. jis pakeitė Bingervilį kaip Prancūzijos Dramblio Kaulo Kranto kolonijos centrą, o 1960 m. gavus nepriklausomybę tapo valstybės sostine. Nors 1983 m. oficialia šalies sostine paskelbtas Jamusukras, tačiau Abidžanas vis dar išlieka šalies kultūros ir verslo centru, faktine šalies sostine.

Rodomas puslapis "http://lt.wikipedia.org../../../a/b/i/Abid%C5%BEanas.html"

Kategorijos: Dramblio Kaulo Kranto miestai | Sostinės | Milijoniniai miestai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Alemannisch
- العربية
- Žemaitėška
- Български
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Bahasa Indonesia
- Ido
- Íslenska
- Italiano
- 日本語
- 한국어
- Latviešu
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Occitan
- Polski
- Piemontèis
- Português
- Română
- Русский
- Simple English
- Slovenčina
- Svenska
- Kiswahili
- Türkmen
- Türkçe
- Українська
- Tiếng Việt
- 中文